google/wiki40b huggingface dataset:
Komplemento (teoriya ng hanay)

Ang komplemento ng hanay ng U at A na tinutukoy ng U \ A ang hanay ng lahat ng mga kasapi ng U na hindi kasapi ng A. Ang diperensiya ng hanay na {1,2,3} \ {2,3,4} ay {1} , samantalang sa kabaligtaran, ang diperensiya ng hanay na {2,3,4} \ {1,2,3} at {4} . Kung ang A ang pang-ilalim na hanay ng U, ang diperensiya ng hanay na U \ A ay tinatawag na komplemento ng A sa U. Sa kasong ito, kung ang pagpili ng U ay maliwanag sa konteksto, ang notasyong Aᶜ ay minsan ginagamit imbis na ang U \ A, partikular na kung ang U ay pangkalahatang hanay gaya ng sa pag-aaral ng mga diagramang Venn.
Arkitekturang paisahe

Ang arkitekturang paisahe (sa Ingles: landscape architecture) ay ang pagdidisenyo ng panlabas na pampublikong mga pook, mga palatandaang pook (mga muson o muhon), at mga kayarian upang makapagkamit ng mga resultang pangkapaligiran, panlipunan, pang-ugali, at estetiko. Kinasasangkutan ito ng masistemang pagsisiyasat ng umiiral na mga kalagayan at mga prosesong panlipunan, pang-ekolohiya, at pangheolohiya sa tanawing panlupa, at ang pagdidisenyo ng mga pamamagitan o interbensiyon na makakagawa ng hinahangad na resulta. Nasasaklawan ng propesyon ang mga sumusunod: disenyong urbano; pagpaplano ng pook (pagpaplano ng sityo); pamamahala ng tubig ng bagyo; pagpaplanong pambayan o pagpaplanong urbano; restorasyong pangkapaligiran; pagpaplano ng mga liwasan at rekreasyon; pamamahala ng napagkukunang biswal; pagpaplano at probisyon ng imprastrukturang lunti; at may kasanayang pagbabalak at pagdidisenyo (master planning and design) ng tanawin sa pribadong lupain at residensiya; na ang lahat ay nasa magkakaibang mga sukat ng disenyo, pagpaplano at pamamahala. Ang isang praktisyunero sa propesyon ng arkitektura ng tanawing panlupa ay tinatawag na arkitektong paisahe.
Jingjiang

Ang Lungsod ng Jingjiang ay isang lungsod sa probinsiya ng Jiangsu sa bansang Tsina.
Pamantasang Sentral ng Ecuador

Ang Pamantasang Sentral ng Ecuador (Kastila: Universidad Central del Ecuador; Ingles: Central University of Ecuador) ay isang pambansang unibersidad na matatagpuan sa Quito, Ecuador at ang pinakamatanda at pinakamalaking unibersidad sa Ecuador, at isa sa pinakamatanda sa Kaamerikahan.  Ang pagpapatala sa Uniberidad ay higit sa 10,000 mag-aaral sa bawat taon. 
Isa sa mga kilalang sa Unibersidad ay ang paaralang medikal, na kinikilala bilang isa sa mga pinakamahusay sa bansa.
Malaking kalamnang pampigi

Ang malaking kalamnang pampigi, malaking kalamnang pampuwit, o ang masel na gluteus maximus (nakikilala rin bilang glutæus maximus o, bilang kalipunan ay tinatawag na mga glutea (mga glute o glutes sa Ingles) kapag kasama ang gluteus medius o kalamnang pampigi na panggitna ang laki, at ang gluteus minimus o maliit na kalamnang pampigi) ay ang pinakamalaki at pinakapanlabas at pinakapang-ibabaw sa tatlong mga kalamnang gluteal (mga kalamnang pampuwitan). Ito ang bumubuo sa isang malaking bahagi ng hugis at anyo ng puwit. Isa itong malapad, makapal, at malaman na masa, na may hugis na may apat na gilid (kuwadrilateral), at ito ang bumubuo o humuhubog sa tangos o umbok at pagkausli ng puwitan.
Ang malaking sukat nito ay isa sa pinaka likas na mga tampok na katangian ng sistemang pangkalamnan ng mga tao, na magkakabit na ganyan na may kapangyarihan na magpanatili sa tindig o tikas na patayo ng punong katawan Ang ibang mga primado ay mayroong mas sapad o patag na mga puwit.
Ang masel na ito ay halatang-halatang magaspang o magalas ang kayarian, dahil binubuo ito ng fasciculi (mga bigkis o kumpol ng mga masel) na nakahimlay na magkakahilera at magkakaagapay sa isa't isa at tinipong sama-sama upang maging malalaking mga bungkos na pinaghihiwalay ng mahiblang mga tabiki (mga septum o septa).
Ï

Ang Ï, ï, ay isang titik na ginagamit sa mga wikang Afrikaans, Katalan, Olandes, Pranses, Galisyano, Gales at Timog Sami.
Automatismo

Ang automatismo ay ang katawagan para sa kalagayan o katayuan ng isang pasyenteng nagsasagawa ng sari-saring mga kilos o galaw na walang pagtulong ng kanyang kalooban o labag sa kanyang kagustuhan. Nagaganap ito kung minsan sa mga mayroong histerya, epilepsiya, at ilang mga uri ng karamdaman sa pag-iisip. Itinuturing na isang halimbawa ng automatismo ang paglalakad habang tulog.
Mobara, Chiba

Ang Mobara ay isang lungsod sa Prepektura ng Chiba, bansang Hapon.
Agham, teknolohiya at lipunan

Ang agham, teknolohiya at lipunan (Ingles: science, technology and society, dinadaglat bilang STS), na tinatawag ding araling pang-agham, pangteknolohiya at panlipunan, ay ang pag-aaral ng kung paano nakakaapekto ang mga pagpapahalaga na pangpakikipagkapuwa, panlipunan, pampolitika, at pangkultura sa pananaliksik na pang-agham at inobasyong pangteknolohiya; at kung paano naman naaapektuhan ng pananaliksik na pang-agham at inobasyong pangteknolohiya ang lipunan, politika at kultura. Ang mga dalubhasa sa larangang ito ay nakatuon sa sari-saring mga suliranin na kinabibilangan ng ugnayan sa pagitan ng mga inobasyon na pang-agham at pangteknolohiya at ng lipunan, at sa mga kinapupuntahan at mga panganib ng agham at teknolohiya. Mayroong mahigit sa dalawang dosenang mga pamantasan sa buong mundo ang nag-aalok ng mga degring pambatsilyerato sa STS. Tinatayang kalahati ng mga ito ang nag-aalok din ng mga degring pangduktoral at pangmaster. Ang isang modelo ng STS ay nilikha at pinaunlad ng mga iskolar upang isaalang-alang ang mga epektong panloob at panlabas.
Failon Ngayon

Ang Failon Ngayon ay isang palabas sa telebisyon sa Pilipinas ng ABS-CBN.
Nimrud

Ang Nimrud (Arabe: النمرود‎) ay ang Arabe at Arameo na pangalan para sa isang sinaunang Asiryanong lungsod na matatagpuan 30 kilometro timog ng lungsod ng Mosul, at 5 kilometro timog ng nayon ng Selamiyah (Arabe: السلامية‎), sa mga kapatagan ng Nineveh sa hilagang Mesopotamya. Ito ay naging isang pangunahing Asiryanong lungsod sa bandang 1250 BK hanggang 610 BK.

Pagkatatag

Itinayo ng Asiryanong hari na si Shalmaneser I (1274 BK-1245 BK) ang Nimrud sa panahon ng Gitnang Imperyong Asiryano.

Kabisera ng Imperyo

Nakamit ng lungsod ang katanyagan nang ginawa ng hari na si Ashurnasirpal II ng Imperyong Neo-Asirio (883 BK-859 BK) itong kanyang kabisera sa kapinsalaan ng Assur. Nagpatayo siya ng isang malaking palasyo at mga templo sa lungsod na nahulog sa  antas ng pagkasira sa Mga Madilim na Panahon ng gitnang ika-11 hanggang ika-10 siglo BK.
Mark Luz

Si Mark Tajon Luz o Mark Luz ay (ipinanganak noong Agosto 2, 1988 sa Lungsod ng Quezon sa Pilipinas). ay isang artista at modelo. Siya ay kabilang bilang housemate sa Pinoy Big Brother: Unlimited (2011).
LAN

Ang LAN (mula sa Ingles: local area network) ay isang klaseng network ng kompyuter na sumasakop ng di-kalakihang lugar tulad ng isang bahay, opisina, o isang grupo ng mga gusali tulad ng isang kolehiyo.
Sa pamamagitang ng ethernet ang mga kompyuter ay nakakonekta sa pamamagitan ng mga wires sa isang hub o switch. Ito ang bumubuo ng tinatawag na physical layer ng isang network ng kompyuter. Bagamat karaniwang gumagamit ng ethernet cards upang i-network ang mga kompyuter, magagamit din ang serial o parallel port ng mga kompyuter upang magpalitan ng impormasyon.
Maari din gumamit ng isang Wireless Access Point. Bagamat isang LAN din ito, mas karaniwang tinatawag itong Wireless Local Area Network (WLAN).
Kapag ipinag-interconnect ang mas marami sa isang LAN, ang mabubuo ay tinatawag na Wide Area Network (WAN). Ang router ay ginagamit upang ipagkonekta ang dalawa o mas maraming LANs.
Traysikel

Ang traysikel (Inggles: tricycle; Kastila: tricileta) ay isang uri ng sasakyang popular sa Timog-silangang Asya.
Sa Buong Pilipinas, limang pasahero ang pagsakay sa isang traysikel at, mga 50 pababa ang bayad doon bago bumaba, kase malayo ang ruta mo kung saan punta mo.
1066 Lobelia

Ang 1066 Lobelia ay isang planetang hindi pangunahin.
San Pascual, Masbate

Ang Kasaysayan

Ang San Pascual ay isa sa dalawang munisipyo na binubuo ng isla ng burias.
Noong 1569, ay di inaasahang natuklasan nina Martin De Goiti at Juan Salcedo ang Burias. Pinakawalan nila ang mag bilanggo sa islang ito.
Nang ang pamahalaan ng Espanya ay nagpadala ng mga misyonero sa iba’t ibang kapuluan, sila ay nagdala ng mga imahin ng santo.
At isa rito ay si St. Pascual Baylon na naging paborito ng mga tao. Sa pagdami ng tao, ang pamahalaan ng espanya ay nagtayo ng Pamahalaang Politico –Militar sa isla ng Burias. Ito ay hinati sa 2 munisipyo: San Pascual at Claveria.

Mga Pasyalan

Isa sa mga natatanging pasyalang dinadayo sa Bayan ng San Pascual ay ang Isla ng Sombrero. Kilala ito sa napakapino at putimputi nitong baybay at napakaasul na dagat sa palibot.
Eleuterio Violago

Si Eleuterio Violago ay isang politiko sa Pilipinas.
Sukhoi Su-27

Sukhoi Su-27 (Russian: Сухой Су-27) (NATO pangalan sa pag-uulat: tagiliran) ay isang twin -engine sobrang manoeuverable manlalaban sasakyang panghimpapawid na dinisenyo sa pamamagitan ng Sukhoi. Ito ay nilayon bilang isang direktang kasali sa paligsahan para sa mga malalaking Estados Unidos ika-apat na henerasyon fighters, na may 3530-kilometro (1910 nmi) saklaw, mabibigat na kagamitang-pandigma, sopistikadong avionics at mataas na kadaliang mapakilos. Ang Su-27 pinaka-madalas ay lilipad air higit na kagalingan mga misyon, ngunit ito ay magawa halos lahat ng mga pagpapatakbo lumaban. Umaayon ang mas maliit na MiG-29, pinakamalapit na katapat ng US ang Su-27 ay ang F-15 Eagle. Ang Su-27 ipinasok serbisyo sa Sobiyet Air Force noong 1985.
Mayroong ilang mga kaugnay na mga pagpapaunlad ng disenyo Su-27. Ang Su-30 ay isang dalawang-upuan, manlalaban dual-role para sa lahat-ng-panahon, ng air-to-air at air-to-ibabaw malalim pagbabawal mga misyon. Ang Su-33' tagiliran-D' ay isang kalipunan ng mga sasakyan hukbong-dagat pagtatanggol interceptor para sa paggamit sa mga sasakyang panghimpapawid carrier. Ang karagdagang mga bersyon isama ang side by -side 2-upuan Su-34' Fullback' strike variant at pinahusay na mga naka pagtatanggol manlalaban ang Su-35' tagiliran-E'.
Maine Mendoza

Personal na buhay

Si Maine ay ipinanganak at lumaki sa bayan ng Santa Maria sa lalawigan ng Bulacan. Siya ay ikaapat sa limang magkakapatid. Nagtapos siya ng elementarya sa St. Paul School of Sta. Maria at ng sekundarya sa St. Paul College of Bocaue. Nakamit ni Mendoza ang kanyang digri batsilyer (bachelor's degree) sa Sining Kulinarya (Culinary Arts) sa De La Salle-College of St. Benilde. Siya rin ay nagsanay on-the-job para sa kanyang propesyon sa The Sagamore sa Bolton Landing sa New York.

Karera

Nagsimulang umarangkada ang karera ni Mendoza matapos maging viral ang kanyang mga compilation ng Dubsmash, kung saan ginagaya niya si Kris Aquino, dahilan kung bakit nakakuha ito ng isang milyong tingin sa loob lamang ng magdamag. Nagsimula siyang magpaskil ng mga compilation ng Dubsmash sa Facebook kung saan isa sa mga bidyong kanyang ipinaskil ay nakakuha ng isang milyong tingin sa loob lamang ng 24 oras. Dito niya nakamit ang titulong "Reyna ng Dubsmash". Ito ang nagbukas ng iba't ibang oportunidad para kay Mendoza. Nagkaroon siya ng pagkakataong makipag-isa sa iba pang mga gumagamit ng Dubsmash, nakilala nang personal si Kris Aquino, at nakapag-odisyon sa Eat Bulaga!. Kasunod nito'y inilagay siya sa palabas bilang si Yaya Dub, ang kasambahay ng karakter ni Wally Bayola na si Lola Nidora, sa segment ng Eat Bulaga! na Juan For All, All For Juan. Ang karakter ni Mendoza na si Yaya Dub ay ipinapareha sa kasamang punong-abala ng Eat Bulaga! na si Alden Richards, sa isang munting seryeng bahagi ng palabas na tinatawag na KalyeSerye.
Nakatakda sina Mendoza at Richards na mapanood sa hinihiling na kalahok sa Paligsahan ng mga Pelikula ng Kalakhang Maynila ng 2015 na Romcom-in Mo Ako. Naibalitang sina Vic Sotto at Ai-Ai de las Alas ang magiging mga bida ng nasabing pelikula. Ito ay sa direksiyon ni Jose Javier Reyes.
Paranapuã

Paranapuã ay isang estadong-bayan ng São Paulo sa Brazil. Ang populasyon ay 4,018 (2015 est.) sa isang lugar ng 140 km 2. Ang elevation ay 474 m.
Jose Paredes

Si Jose Paredes ay naglingkod bilang mahistrado ng Kataas-taasang Hukuman ng Pilipinas.
Panahong PBA 2008–09

2008-09 Philippine Cup

Ang panaho'y nagsimula noong Oktubre 4, kung saan nagwagi ang Talk 'N Text Tropang Texters laban sa Coca-Cola Tigers, 98-97.
Albumin

Ang albumin ay mga substansiya na bumubuo ng isang uri mga protina. Mayroon silang masalimuot na mga katangian. Naglalaman ang mga ito ng karbon, hidroheno, oksiheno at sulpura. Natutunaw ang mga ito sa tubig at nakukulta o namumuo dahil sa init. Ang albumin ay pumapasok nang napakalaki sa kabuoan ng protoplasma na bumubuo ng mga buhay na selula, at nailarawan bilang batayang pisikal ng buhay. Ang albumin ng itlog ay halos binubuo ng albumin, na natuklasan din na nalulusaw sa pluwido ng dugo bilang serum albumin.
Death Note

Pangunahing Tauhan

Light Yagami - Si Yagami Light ang pangunahing tauhan ng Death Note ng ito ay matagpuan niya sa kanyang paaralan. Ginamit niya ang Death Note upang mawala ang bahid ng kasamaan sa mundo sa pamamagitan ng pagpatay ng mga kriminal at mga masasamang loob. Dahil dito nakilala siya sa pangalang Kira at kinatakutan ng mga nakararami.
Si Light ay kilala bilang isang matalinong magaaral ngunit siya'y nababagot sa mga kaganapan sa kanyang buhay. Siya ay naiinis sa mundo sa kawalan ng hustisya ng mga tao. Sa paniniwalang ang mundo ay 'bulok' sa sistema at mga kaganapan ginamit niya ang Death Note upang malinis niya ang kasamaang pumapalibot sa mundo sa pamamagitan ng pagpatay sa mga kriminal. Higit sa lahat, ninais niyang maging Diyos sa kanyang bagong mundo.
L - Si L ay isang super detective na tumutugis upang hulihin si Kira. Maliit at Payat ang pangangatawan at naka baluktot na postura ang unang mapapansin kay L. Bukod dito, si L ay makikitaan din ng malaking eye bags dala na rin ng kakulangan ng Tulog. Lagi niyang suot suot ang puting long sleeves at pantalon. Madalas siyang naglalakad ng walang suot na sapatos at palaging naka paa lamang. Si L ang tipo ng tao kung saan hindi agad agad siya nag titiwala kaninuman maliban na lang sa kanyang kasamahang nagngangalang Watari na umampon sa kanya noong siya'y bata pa. Lingid sa kaalaman ng nakararami si L ay napakatalino. Patibay dito ay ang respeto ni Kira sa kanyang katalinuhan at pagkilala sa kanya na pinaka matibay na kanyang nakaaway. Sa murang edad ay marami na siyang na resolbang mga kaso sa buong mundo ngunit kakaunti lamang ang nkakakilala sa kanya.
Cesar Sulibit

Si Cesar Sulibit ay isang politiko sa Pilipinas.
Kulilits

Ang Kulilits ay isang palabas sa telebisyon sa Pilipinas ng ABS-CBN.
Universal Robina

Ang Universal Robina (URC) ay isang kompanya sa Pilipinas na nakabase sa Pasig. Ito ay pinakamalaking komapnyang pagkain at inumin sa Pilipinas. Ito ay itinatag ni John Gokongwei, Jr. noong 1954.
Petronas University of Technology

Ang Petronas University of Technology (Malaysian: Universiti Teknologi PETRONAS, UTP) ay isang pribadong institusyon sa mas mataas na edukasyon at pananaliksik na matatagpuan sa Perak, Malaysia. Ito ay itinatag noong1997. Ang kampus ay itinayo sa 400 ektaryang kampus sa Seri Iskandar, Perak, Malaysia. Ang unibersidad ay isang ganap na pagmamay-ari ng PETRONAS, ang pambansang kumpanya ng langis ng Malaysia.   
Ang UTP ang tanging pribadong unibersidad sa Malaysia na kabilang sa pinakaprestihiyosong pamantasan sa bansa.
Magnificat

Ang Magnificat (kilala rin bilang Awit ni Maria o Awit ng Pagpupuri ni Maria) ay isang kantikulong kalimitang pangliturhiyang inaawit (o sinasambit) sa mga banal na pagtitipon ng mga Kristiyano. Tuwirang hinango ang teksto ng kantikulo mula sa Ebanghelyo ni Lukas (Lukas 1:46-55) kung saan binanggit ito ng Birheng Maria sa panahon ng kanyang pagdalaw sa kanyang pinsang si Isabel. Sa loob ng salaysay, pagkaraan batiin ni Maria sa Isabel, na nagdadalangtao noong dala sa sinapupunan si Juan Bautista, gumalaw ang sanggol sa loob ng bahay-bata ni Isabel. Nang purihin ni Isabel si Maria dahil sa kanyang pananalig, inawit ni Maria ang Magnificat bilang tugon.
El Banco

Ang El Banco ay isang munisipalidad sa Departamento ng Magdalena, Colombia.
Tulay ng Sevilla

Ang Tulay ng Sevilla (Ingles: Sevilla Bridge) ay isang tulay na pinagdudugtong ang Maynila at Lungsod ng Mandaluyong na nakapwesto sa Ilog San Juan. Ang tulay ng Sevilla ang naging daan para maging sibilisado ang Mandaluyong.

Pagkasira

Ang tulay ay nasira na ng isang beses. Ang ilang residente at estudyante sa Lungsod ng Mandaluyong ay nasaksihan ang pagkasira. Ang pagbuo muli ng tulay ay nagdulot ng maliking abala sa mga tao ng dalawang lungsod, dahil din dito, nagsara ang ilang pamilihan at ang Ospital ng Lourdes ay naghahanap ng ibang ruta para sa mga pasyenteng darating. Pagkatapos ng abala at pasakit na dinulot ng pagbubuo muli ng tulay na may halagang 24 milyong piso
, nabuksan na rin ito sa publiko. Si pangulong Gloria Macapagal-Arroyo ang nagputol ng lubid para sa inagurasyon ng pagkabuo ng tulay.
Abe Waddington

Si Abram Waddington ay isang propesyonal na cricketer para sa Yorkshire, na nag-play sa loob ng dalawang Test tugma para sa England, parehong laban sa Australya noong 1920-21.
Sosyolingguwistika

Ang sosyolingguwistika ay ang pag-aaral ng epekto ng anuman o lahat ng mga asepto ng lipunan, kabilang ang mga kalakarang pangkultura, mga ekspektasyon o inaasahan, at diwa o konteksto, sa kung paano ginagamit ang wika, at ang mga epekto ng paggamit ng wika sa lipunan.  Kaiba ang sosyolingguwistika mula sa sosyolohiya ng wika dahil nakatuon ang sosyolingguwistika sa epekto ng lipunan sa wika, habang ang sosyolohiya ng wika ay nakatuon sa epekto ng wika sa lipunan.  Sumasaklaw ng malaking bahagi ang sosyolingguwistika sa pragmatika.  Pangkasaysayang napakamalapit ng kaugnayan nito sa lingguwistikong antropolohiya at ang pagkakaiba sa pagitan ng dalawang larangan ay pinagtatalunan kamakailan lamang.
Pinag-aaralan din sa sosyolingguwistika ang kung paanong ang mga baryasyon o pagkakaiba-iba sa iisang wika ay magkakaiba sa pagitan ng mga pangkat na pinaghihiwalay ng partikular na mga pagbabagu-bagyo o mga baryabol, katulad ng etnisidad, relihiyon, katayuan sa lipunan, edad, at iba pa, at kung paanong ang paglikha at pagsunod sa mga panuntunang ito ay ginagamit upang ikategorya ang mga indibiduwal sa mga klaseng panglipunan at sosyoekonomiko.  At dahil sa paggamit ng isang wika ay nag-iiba-iba sa iba't ibang mga lugar (diyalekto), ang panggamit ng wika ay nag-iiba-iba sa mga antas na panglipunan, at ang mga sosyolektong ito ang pinag-aaralan ng mga sosyolingguwista.
Asar Talo Lahat Panalo!

Ang Asar Talo Lahat Panalo! ay isang palabas sa telebisyon sa Pilipinas ng GMA Network.
School Wars

Ang School Wars ay isang palabas sa telebisyon sa bansang Hapon.
The Last Prince

Ang The Last Prince ay isang palabas sa telebisyon sa Pilipinas ng GMA Network.
Iking Magundayao

Si Iking Magundayao ay isang artista sa Pilipinas.
Emir

Ang emir ay isang katawagang pampinuno na tumutukoy sa isang pinunong Arabo o kaya prinsipeng Arabo. Isa itong pamagat o titulo ng paggalang na inilaan para sa mga kaapu-apuhan ng propetang si Mohammed.
852 Wladilena

Ang 852 Wladilena ay isang planetang hindi pangunahin.
Lily Mendoza

Si Lily S. Mendoza ay isang propesor sa Kultura at Komunikasyon sa Pamantasan ng Denver sa Denver, Colorado, Estados Unidos. Naging propesor siya sa Unibesidad ng Pilipinas, Maynila bago pumunta ng Estados Unidos. Siya ang may-akda ng Between the Homeland and the Diaspora: The Politics of Theorizing Filipino and Filipino American Identities.
Survey sampling

Sa estadistika, ang survey sampling (salitang Ingles, literal na salin sa wikang Tagalog: pagpili sa nasuri) ay naglalarawan sa proseso ng pagpili ng sample (o maliit na bahagdan) ng mga elemento mula sa ninais na populasyon upang makapagsagawa ng isang pagsisiyasat. Ang salitang survey ay maaaring tumungkol sa marami at iba't–ibang uri o pamamaraan sa pag-sisiyasat. Sa survey sampling, madalas ay nangangailangan ito ng palatanungan na ginagamit upang masukat ang mga katangian at/o pag-uugali ng mga tao. Ang iba't–ibang paraan upang makapagbigay-alam sa mga naging miyembro ng sample kapag sila ay napabilang sa pagsisiyasat ay sakop ng pangongolekta ng datos sa pagsisiyasat. Ang layunin ng paggawa ng sample ay upang mabawasan ang gastos at/o dami ng trabaho na gugugulin nito sa pagsisiyasat sa buong ninais na populasyon. Ang pagsisiyasat na sumusukat sa buong ninais na populasyon ay tinatawag na senso.
Ang mga survey sample ay maaaring hatiin sa dalawang klase: probability sample at hindi-probablity sample. Ang mga nakabatay sa probability sample ay nagsasagawa ng plano sa paggawa ng sample ng may tiyak na probabilidad (marahil ay mga adaptibong probabilidad na natukoy sa adaptibong pamamaraan). Ang mga nakabatay sa probability sample ay nagpapahintulot na makapaghinuha galing sa plano patungkol sa ninais na populasyon. Ang mga hinuha ay nakabatay sa nababatid na obhektibong pamamahagi ng probabilidad na tinukoy sa protocol ng pag-aaral. Ang mga hinuha mula sa mga pagsisiyasat na nakabatay sa probabilidad ay maaari paring dumanas ng iba’t–ibang klase ng pagkiling.
Ang mga pagsisiyasat na hindi nakabatay sa probability sample ay may mas malaking problema sa pagsukat sa kanilang kinikilingan o kamalian sa paggawa ng sample. Ang mga pagsisiyasat na nakabatay sa hindi-probability sample ay madalas na bigo sa pagkatawan sa mga tao sa ninais na na populasyon.
Mariano Nalupta Jr.

Si Mariano Nalupta Jr. ay isang politiko sa Pilipinas.
Pamantasang Félix Houphouët-Boigny

Ang Université Félix Houphouët-Boigny (dating University of Cocody-Abidjan, fr.: Université de Cocody o Université de Cocody-Abidjan UCA) ay isang pamantasan sa seksyon ng Cocody sa lungsod ng Abidjan, Côte d'Ivoire. Ito ang pinakaprestihiyoso sa buong bansa. May higit sa 50,000 mag-aaral, ang UCA ay may 13 fakultad at isang sentro ng pananaliksik, na nagbibigay ng diploma mula sa dalawang-taon ng pag-aaral sa antas undergraduate hanggang sa mga kwalipikasyong propesyonal, pang-akademiko, medikal, legal, at espesyalista. Ito ang pangunahing kampus ng nationwide Unibersidad ng Abidjan mula 1964 hanggang 1996, nang ito ay maging isang independiyenteng institusyon. Ito ay pinatatakbo ng estado, at nasa ilalim ng Ministri ng Edukasyon.

Kasaysayan

Ang UCA ay nagmula sa dalawang institusyong Pranses na itinatag mula noong 1958. Ang École des Lettres d'Abidjan (E. L. A.) na itinatag noong Oktubre 1958, sa ilalim ng magkasanib na administrasyon ng Unibersidad ng Dakar at pangasiwaang pang-edukasyon ng Côte d’Ivoire ("Direction de l 'enseignement de Côte d'Ivoire"). Itinatag sa parehong petsa ang Abidjan Center for Higher Education ("Centre d'enseignement supérieur d'Abidjan").
Ang pangalan ng unibersidad ay naging Université Félix Houphouët-Boigny noong Agosto 2012.
Balensiya

Ang balensiya (Ingles: valence, Kastila: valencia, may sagisag na V) ay ang katawagan para sa kakayanan ng atomo o pangkat ng mga atomong tumanggap o magpatalsik o magbigay ng ilang bilang ng mga elektron.
Lou Salvador, Jr.

Si Lou Salvador, Jr. ay isang artista ng Pilipinas.
Songrim

Kasaysayan

Unang tinawag na Solme ang lungsod. Nagsimulang umusbong ang mga pagawaan ng bakal noong panahong kolonyal ng mga Hapones sa Korea. Bago ang kalayaan ng Korea kilala ang Songrim bilang Kyŏmip'o (Chosŏn'gŭl: 겸이포; Hancha: 兼二浦). Binomba ito noong Digmaang Koreano, itinayo ito muli kalaunan.
Paul Giamatti

Si Paul Giamatti ay isang kilalang artista sa sining ng Pelikula at Telebisyon.
Paypay

Ang paypay, payumpong, o iskapula ay ang butong nasa pinakapalikpik ng likod ng katawan. Kung minsan natatawag ding "paypay" ang balagat, bagaman may kamalian. Tinatawag ding omo o talim ng balikat ang tunay na paypay (hindi ang balagat). Pinaghuhugpong o pinagdirikit ng paypay ang mga humerus ("buto ng braso") at ang balagat. Ito rin ang bumubuo sa panlikurang bahagi ng lantik o girdel ng balikat. Sa mga tao, isang itong pisang buto, na may pagkatatsulok ang hugis, na nakalagay sa posterolateral o panlikod na tagilirang bahagi ng kulungan o kahang torasiko
Usotsuki wa Fuufu no Hajimari

Ang Usotsuki wa Fuufu no Hajimari ay isang palabas sa telebisyon sa bansang Hapon.
1163 Saga

Ang 1163 Saga ay isang planetang hindi pangunahin.
Latbiya

Panlabas na kawing

Gabay panlakbay sa Latbiya mula sa Wikivoyage
Jacqueline Andere

Si Jacqueline Andere ay isang artista sa Mehiko.